फिल्म राजी, आलिया भट्ट, मेघना गुलजार, Film Raazi Success Celebrated By Starcast | पार्टी में गुलजार की बात सुनकर बेटी मेघना के निकल आए आंसू - Dainik Bhaskar
फिल्म राजी, आलिया भट्ट, मेघना गुलजार, Film Raazi Success Celebrated By Starcast
पार्टी में गुलजार की बात सुनकर बेटी मेघना के निकल आए आंसू
May 17, 2018, 03:19 PM IST
आलिया भट्ट और विक्की कौशल स्टारर फिल्म 'राजी' को ऑडियंस का अच्छा रिस्पॉन्स मिला है।
मेघना गुलजार, गुलजार, विक्की कौशल और आलिया भट्ट।
मुंबई. आलिया भट्ट और विक्की कौशल स्टारर फिल्म 'राजी' को ऑडियंस का अच्छा रिस्पॉन्स मिला है। देशभक्ति पर आधारित इस फिल्म ने अभी तक करीब 51.24 करोड़ रुपए की कमाई कर ली है। मुंबई में बुधवार को फिल्म की सक्सेस पार्टी हुई। इवेंट में फिल्म की टीम से देशभक्ति का आइडिया शेयर करने को कहा गया। इस मौके पर फिल्म के प्रोड्यूसर करन जौहर ने कहा, नेशन ही मेरा घर है। मैं अपनी देशभक्ति को जस्टिफाई नहीं कर सकता। मैं यहीं रहना चाहता हूं, यहीं फिल्में बनाना चाहता हूं। मैं एब्रॉड नहीं जाना चाहता और ना ही ऑस्कर जीतना चाहता हूं। करन ने हंसते हुए कहा, मैं सिर्फ शॉपिंग करने विदेश जाता हूं'।
इवेंट में डायरेक्टर-शायर गुलजार भी मौजूद थे। गुलजार की बेटी मेघना गुलजार 'राजी' फिल्म की डायरेक्टर हैं। गुलजार ने बिटिया मेघना गुलजार के साथ स्टेज शेयर किया और 'राजी' की सफलता को लेकर कुछ ऐसे शब्द कहे कि मेघना की आंखें नम हो गईं। गुलजार ने कहा, 'यही वो पीढ़ी है जो सिनेमा को इस प्रतिष्ठा तक लेकर आई है। जी चाहता है कि इनका हाथ पकड़ लूं और आगे लेकर जाऊं'। ये सुनकर मेघना की आंखे नम हो गई। फिर गुलजार ने मेघना को गले लगा लिया। पार्टी में आलिया भट्ट, विक्की कौशल, मेघना गुलजार, सोनी राजदान, शंकर महादेवन, रजत कपूर सहित अन्य सेलेब्स शामिल हुए। पार्टी में आलिया येलो कलर के लहंगे में स्पॉट हुईं।
करन जौहर, गुलजार, आलिया भट्ट और मेघना गुलजार।
रजत कपूर और मेघना गुलजार।
गुलजार, शंकर महादेवन और सोनी राजदान।